paragraph_text: Tijekom kolonijalnoga doba, ranih 1950-ih, u Tanganjiki je živjelo manje od 20 000 bijelaca. Od njih se tek oko 1 000 bavilo poljoprivredom, a posjedovali su ukupno 1,3 % zemlje u Tanganjiki. Tek je 34 % ukupne površine bilo obradivo. Pravo Afrikanaca na svoju zemlju bilo je pomnije sačuvano nego u Keniji, jer je svaki prijenos vlasništva nad više od 2 000 ha zemljišta morao odobriti tajnik za kolonije u Londonu. Međutim, opet je bilo oko 180 000 Afrikanaca bezemljaša, koji su bili prisiljeni za niske nadnice obrađivati zemlju na tuđim posjedima. Prosječna plaća kuharice u Dar es Saalamu povisila se tijekom jednog desetljeća s 50 na 600 šilinga.<ref>John Gunther-Nepoznata Afrika, Zagreb 1966., str. 276.-293.